cyanic-selkie/wikianc huggingface dataset:
Lengdehopp
Lengdehopp er en gren av friidrett som går ut på å hoppe så langt man kan i et hopp. Deltakerne har lov til å ta et tilløp frem til en grense før de hopper, som oftest i en sandgrop. Grensen består av en planke med et lag av deformerbar plastisin langs den borterste enden. Det er lov å trå på planken, men trår man over grensen og kommer bort i plastisinen før man hopper, underkjennes hoppet. I konkurranser har man som regel tre hopp, der det beste hoppet teller. Lengden måles fra planken til det nærmeste nedslagspunktet i sanden.
Lakshmi
Hjelp
Flere av Lakshmis navn forbindes med lotusblomsten:
Lengdehopp
Historie
Øvelsen er svært gammel, og ble praktisert i femkamp i antikkens olympiske leker i det gamle Hellas, den gangen sannsynligvis med kun et kort tilløp og vekter (halteres) som ble svingt under hoppet for å øke momentet. Dette gjorde øvelsen til en av de vanskeligste siden hoppet og vektene i bevegelse måtte synkroniseres optimalt.
I moderne Olympiske leker har lengdehopp vært et fast innslag i sommerutgaven for herrer siden starten og fra 1948 i London for damer. Lengde inngår også som øvelse i herrenes tikamp og damenes sjukamp.
Lakshmi
Lakshmis opprinnelse
En av historiene om Lakshmi er knyttet til hennes fødsel.
Lengdehopp
Rekorder
Verdensrekorden i lengdehopp for herrer er 8,95 m, satt av Mike Powell i VM i friidrett 1991. Han forbedret da Bob Beamons gamle verdensrekord på 8,90m fra OL i Mexico 1968. Rett før verdensrekord-hoppet til Powell, hoppet Carl Lewis 8,91, men med for mye medvind til å bli godkjent som verdensrekord. For kvinner er rekorden 7,52 m, satt av Galina Tsjistjakova i Leningrad i 1988.
Norgesrekorden er 8,10 m, satt av Ingar Kiplesund i Sierra Nevada 17. august 2019. For kvinner er rekorden 6,68 m, satt av Margrethe Renstrøm under EM i Barcelona den 27. juli 2010. Hun slo da sin egen rekord på 6,64 fra norgesmesterskapet i 2009, hvor hun igjen slettet den 41 år gamle norske rekorden til Berit Berthelsen på 6,56 meter fra Bislett den 10. september 1968.
Kvinner
* : Godkjent som verdensrekord gjennom kvinners internasjonale idrettsorganisasjon FSFI, før Det internasjonale friidrettsforbundet (IAAF) registrerte verdensrekorder for kvinner.
Lakshmi
Lakshmis opprinnelse
Det hele begynte med at en klok, men hissig mann ved navn Durvasa en gang ga til Indra, kongen over alle guder, en blomsterkrans som aldri ville visne. Indra ga denne kransen til sin elefant Airvata, som trampet den i stykker. Den kloke Durvasa så at elefanten trampet i stykker kransen og temperamentsfull som han var, forbannet han Indra for å ikke ha respektert ham. Forbannelsen til Indra gikk ut på at alle guder skulle miste kreftene sine fordi kreftene hadde gjort dem så stolte og forfengelige. Pga denne forbannelsen kastet demonene gudene ut av himmelriket.
Blant alle de guddommelige gavene som dukket opp av sjøen var månen og gudinna Lakshmi. Da gudene så Lakshmi, ble de alle forelsket i hennes skjønnhet.
Shiva gjorde krav på Lakshmi som sin kone. Men hennes hånd ble gitt til Vishnu, som Lakshmi selv foretrakk. Lakshmi blir siden inkarnert som hustru til  Vishnus ulike avatarer, hver gang Vishnu blir legemliggjort. Pga. dette kalles Lakshmi også Havets Datter, og fordi månen også ble skapt i sjøen under kjerningen, blir månen kalt hennes bror.
Lakshmi og Divali
Lakshmi knyttes til feiringen av Divali som blir ansett som hennes fødselsdag. Divali som feires i god tid før vinteren kommer  kalles lysets fest. De som tenner et lys utenfor sitt hjem på denne dagen, får Lakshmis velsignelse.
Hun knyttes også til divali fordi Vishnu skal ha reddet henne fra  fengselet til kong Bali på denne dagen.
World Series of Poker
World Series of Poker, WSOP, (Verdensserien i poker) er en serie pokerturneringer som spilles i forskjellige pokervarianter hvert år i Las Vegas. Den mest prestisjefylte turneringen er Main Event (Hovedhendelsen) som spilles i No Limit Texas hold'em, hvor innkjøpet er $ 10 000. Den ble startet i 1969 av Tom Moore fra San Antonio i Texas. Pengepremiene den gangen var på $ 30 000, i 2006 er førstepremien i Main Event på $ 12 000 000.
Spillerne starter alle med en «chipcount» (verdien på sjetongene en spiller mottar når man er med i en turnering eller annen pokervirksomhet) på 1500. Etter de 6-7 dagene, sitter man som regel igjen med de siste 8-10 spillerne, som alle møtes på et bord. Denne pokerseansen sendes på TV over hele verden. Spillerne som er med har sjansen til å vinne en hel del penger, uansett hvilken plass man ender på, men det å vinne gir deg mest penger. «Prizepoolen» (alle pengene som skal deles ut på de resterende spillerne) ligger som regel på rundt 4 millioner dollar, og vinneren går hjem med omtrent 60 prosent av dette.
Vinnere av «main event»
Under er en liste over vinnerne av Main Event.
Årets spiller
Siden 2004, er den spiller som har fått flest poeng gjennem årets World Series blitt utnevnt til Årets spiller. Kun åpne begivenheter hvor alle spillere kan delta, teller i dette oppjgøret.
Biogradska Gora nasjonalpark
Biogradska Gora nasjonalpark er en nasjonalpark i det sentrale Montenegro, i fjellmassivet sørvest for byen Mojkovac og i kommunen Kolašin som strekker seg sørover. Arealet er ca. 56 km² og den ble regulert i 1952. Parkens kontor ligger i Kolašin.
Den omfatter et vilt, delvis skogvokst fjellområde (Biogradska Gora) i elvedalen Biogradsko som er en sidedal til elven Tara. Parken har dype daler og fjellsjøer – den mest kjente er den meget vakre Biogradsko jezero.
Fjellene når opp i 2 139 moh. (Crna gl.), og 2 117 moh. (Zekova gl.).
Nasjonalparken er den minste i Montenegro, men en av de mest biologisk interessante, med 26 plantehabitater, over 220 plantearter, 200 fuglearter, og ti typer pattedyr i parken. Bjørn, hjort, grevling, moldvarp og flaggermus er blant artene. Antallet tre og busker oppgis til 86 og antallet insektarter 350.
Saint Vincent og Grenadinene under Sommer-OL 1988
Saint Vincent og Grenadinene under Sommer-OL 1988. Seks sportsutøvere fra Saint Vincent og Grenadinene deltok i en sport under Sommer-OL 1988 i Seoul. Det var første gangen som Saint Vincent og Grenadinene deltok i et sommer-OL, de vant ikke noen medaljer.
Linda Hamilton
Linda Carroll Hamilton (født 26. september 1956 i Salisbury i Maryland) er en amerikansk skuespiller.
Linda Hamilton er kjent for sine opptredener som Sarah Connor i filmene The Terminator og Terminator II – Dommens dag, Terminator Salvation (stemme) og for hovedrollen i TV-serien Beauty and the Beast. Hun hadde også en gjesterolle i serien Chuck.
Privat
Hamilton har vært gift og skilt to ganger. Hennes første ekteskap var med Bruce Abbot fra 1982 til 1989; de har en sønn, Dalton Abbot, som ble født i 1989. Andre ekteskap var med James Cameron fra 1997 til 1999; de har en datter, Josephine Cameron, født i 1993. Hun har sagt i et intervju at hun aldri har vært gift med skuespilleren Peter Horton til tross for rykter.
Hamiltons identiske tvillingsøster, Leslie, døde 22. august 2020, 63 år gammel. Hun deltok i tre scener i Terminator II – Dommens Dag sammen med søsteren.
A-VM i ishockey 1990 for menn
Verdensmesterskapet i ishockey i 1990 ble arrangert i Sveits 16. april til 2. mai. Kampene ble spilt i Bern og Fribourg. Åtte lag deltok, det ble først spilt en enkeltserie der alle lagene møttes en gang. De fire beste lagene møttes deretter på nytt en gang. Det var det 54. verdensmesterskapet og samtidig var turneringen også det 65. europamesterskapet i ishockey. Sovjetunionen ble verdensmestere for 22. gang og Sverige vant sitt tiende europamesterskap. I europamesterskapet telte kampene mellom de europeiske lagene i den innledende serien.
Innledende runde
Kampene ble spilt i Bern og Freiburg i Sveits.
Karasjok kirke
Karasjok kirke er en kirke konstruert i en kvadratisk form, fra 1974 i Karasjok kommune, Troms og Finnmark fylke.
Byggverket er i tre og har 500 plasser. Arkitekt for kirken var Odd Østbye.
Adkomst til stedet er via Rv92 og E6.
Tor Helness
Tor Helness (født 25. juli 1957 i Bodø) er en profesjonell norsk bridgespiller.
Helness ble verdensmester for lag i 2007 sammen med Boye Brogeland, Glenn Grøtheim, Geir Helgemo, Erik Sælensminde og Ulf Tundal da Norge vant finalen over USA i Bermuda Bowl i Shanghai.
Helness er den mestvinnende bridgespilleren i Norge med sine 34 nasjonale titler.
Ishockey-VM 1967 for menn
Ishockey-VM 1967 var det 34. verdensmesterskapet og det 45. europamesterskapet i ishockey. Det ble arrangert i Østerrike fra 18. til 29. mars og kampene ble spilt i hovedstaden Wien. Åtte lag deltok, det ble spilt en enkeltserie der alle lagene møttes en gang.
Tilapia zillii
Tilapia zillii er en ferskvannsfisk som kan bli opptil 40 cm og 300 g. Den har en vid utbredelse i det nordlige Afrika, der den til og med finnes i oasene i Sahara. I tillegg lever den i den asiatiske elva Jordan.
Slekten Tilapia omfatter nå bare arter som legger egg på bunnen. De munnrugende artene er flyttet til slektene Oreochromis og Sarotherodon.
Denne cikliden har stor økonomisk betydning. Der den lever vilt fiskes det mye etter den; den brukes som akvariefisk; og den er den viktig i akvakultur.
Eremosyne
Eremosyne er en planteslekt med bare én art – Eremosyne pectinata. Den vokser i det sørvestlige Australia.
Denne slekta hører trolig til kurvplante-kladen (Asteridae), men er taksonomisk vanskelig å plassere utover dette, og den er ikke tilordnet noen planteorden. I Cronquist-systemet (1981–1998) APG II-systemet (2003) er den plassert som eneste slekt i familien Eremosyneceae, men nyere genetiske studier tilsier at den må regnes til familien Escalloniaceae, som har i alt 7 slekter og omkring 130 arter.
Magdalenenstraße undergrunnsstasjon
Magdalenenstraße undergrunnsstasjon er en stasjon på U5-linjen i Berlin. Den befinner seg i den østlige bydelen Lichtenberg under Frankfurter Allee. Sammen med de andre stasjonene som ble åpnet 21. desember 1930 er de tegnet av den svenske arkitekten Alfred Grenander.
Mary Dyer
Mary Barrett Dyer (født 1611?, død 1. juni 1660) var en engelsk kveker som ble hengt i Boston, Massachusetts, for gjentatte ganger å ha brutt forbudet mot kvekere i kolonien. Hun regnes som den siste, religiøse martyren i Nord-Amerika.
Kiel-Holtenau lufthavn
Kiel lufthavn (tysk: Flughafen Kiel, IATA: KEL, ICAO: EDHK) er en liten regional flyplass i Kiel i Tyskland.
Flyplassen ligger ca. 8,3 km nord for sentrum i bydelen Holtenau, og er registrert som en offentlig flyplass (tysk: Verkehrslandeplatz).
Durmitor nasjonalpark
Durmitor nasjonalpark er en nasjonalpark som ligger i både Durmitorfjellene og i Taradalen i Montenegro, helt nordvest i landet mot grensen til Bosnia-Hercegovina. Den ble opprettet i 1952 og inkluderer Durmitor-massivet samt elveravinene Tara, Sušica og Draga og de høyere delene av platået Komarnica, med et areal på 325 km².
I 1980 ble parken skrevet inn på UNESCOs verdensarvliste. En del av nasjonalparken omfatter Tarakløften, en 80 km lang og 1 300 meter dyp kløft, som er den nest største i verden etter Grand Canyon i Arizona.
Liste over Nord-Koreas statsoverhoder
Nord-Koreas president er en tittel som bare en person har hatt siden den nordkoreanske statens proklamasjon 1948. Formannen for Den øverste folkeforsamlingens stående komité utførte 1948–1972 statsoverhodets seremonielle oppgaver. I perioden 1972-1984 innehadde Kim Il-sung tittelen «president». Etter sin død har Kim Il-sung innehatt tittelen «evig president». Presidentposten var vakant fram til konstitusjonen av 1998 trådte i kraft. Deretter ble presidenten for Den øverste folkeforsamlingens presidium de facto seremonielt statsoverhode.
1948–
Kim Il-sungs sønn Kim Jong-il og sønnesønn Kim Jong-un får sin politiske posisjon gjennom sine verv i Den nasjonale forsvarskommisjonen. Etter Kim Jong-ils død i desember 2011 ble lederposisjonen overlatt til hans sønn Kim Jong-un.
EM i hundekjøring 2010 (nordisk stil)
Hundekjøring EM ble avholdt i Kubalonka ved byen Wisla i Polen 5. februar-7. februar 2010.
Norske medaljer
Ane Morisbak Skjønsberg fra Asker Trekkhundklubb vant gull i seniorklassen for kvinner på distansen 15 kilometer snørekjøring. I juniorklassen tok Cathrine Spigseth fra Bærum Hundekjørerklubb gullet foran Monika Harstad Hallan fra Asker TK og Erika Haug Nilsen fra Bærum HK tok bronsen. Yngve Hoel tok gull og Victor Sinding-Larsen tok sølv i herreklassen. I juniorklassen tok Sigve Wahl Evensen sølvmedalje.
Yngve Hoel tok sølvmedaljen i combined senior. I juniorklassen ble det sølv til Sigve Wahl Evensen og bronse til Jesper Foss Almquist.
Gygrestolen opp
Gygrestolen opp er et motbakkeløp i Bø i Telemark som arrangeres av Idrettslaget Skarphedin. Løpet ble første gang arrangert i 2009.
Løypa starter ved Uvdalstjønn på 115 meters høyde, og har målgang på toppen av Gygrestolen på 490 meter. Løypa er 3,5 km lang.
Rhopalopsyllidae
Liv og utvikling
De fleste artene lever i gangene til gravende gnagere, men slekten Parapsyllus er knyttet til ulike slags sjøfugler. Arter i denne familien bidrar trolig til å spre pest mellom gnagerbestander, i tillegg sprer de trypanosomer og parasittiske rundormer. De er også funnet på hunder, men antas ikke å utgjøre noen fare for mennesker.
Utbredelse
Familien finnes i Sør-Amerika. Dessuten forekommer fire arter i slekten Parapsyllus, som lever i reirene til sjøfugler, i Australia og på New Zealand.
Systematisk inndeling
Klassifikasjonen følger.
Messingblåseinstrument
Et messingblåseinstrument er et blåseinstrument hvor lyden produseres ved at man blåser inn i en røråpning, som oftest gjennom et munnstykke, og lar leppene vibrere. Leppene får da luftsøylen i røret til å svinge, og dette frembringer lyd. Forskjellige toner kan lages ved å trykke ned ventiler, dra og skyve en sleide for å endre lengden på luftsøylen, eller ved å stramme og slappe av i leppene for å spille forskjellige naturtoner. Man stemmer et messingblåseinstrument ved å dra ut en bevegelig del av instrumentet som kalles stemmebøyle – lyden blir mørkere – eller skyve inn – lyden blir lysere. Munnstykket, såvel som instrumentet, er som regel av metall; nesten alltid messing, derav navnet. Det finnes dog blant annet glasstrompeter, og messingblåseinstrumenter kan i prinsippet lages i alle materialer. Serpentene ble for eksempel laget i tre.
Hornbostel-Sachs
Ifølge Hornbostel-Sachs klassifiseringssystem for musikkinstrumenter befinner messinginstrumentene seg i hovedkategorien aerofoner og underkategori kromatiske trompeter (423.2). Videre er instrumentene inndelt etter om de spilles med klaffer (423.21) en sleide (423.22) eller ventiler (423.23).
Pagani Zonda
Pagani Zonda er en superbil fra den italienske bilprodusenten Pagani. Modellen debuterte i 1999 og er fortsatt i produksjon i et antall på omkring 25 eksemplarer i året. Bilen har midtmontert motor og produseres i coupé- og cabriolet-utgaver. Karosseriet er hovedsakelig av karbonfiber.
1999 Zonda C12
C12 debuterte på bilutstillingen i Genève i 1999. Den var utstyrt med en 6,0 liters (5 987 ccm) V12-motor fra Mercedes-Benz, og kunne oppnå en hastighet på 297 km/t. Motoren leverer 408 hk og et dreiemoment på 571 Nm ved 3 800 omdreininger per minutt.
Kun fem eksemplarer av den opprinnelige modellen med 6,0 liters motor ble bygget, til tross for at den var tilgjengelig helt frem til 2002, da C12 S debuterte. Én av disse ble benyttet til krasjtesting, mens en annen var demonstrasjons- og utstillingsmodell. Resten ble levert til kunder mellom 1999 og 2002, til en pris på 320 000 amerikanske dollar.
C12 kunne akselerere fra 0-100 km/t på 4,2 sekunder og til 161 km/t på 8,2 sekunder, og kunne bremse fra 100-0 km/t på kun 34 meter.
2000 Zonda C12 S
C12 S var utstyrt med en 7,0 liters (7 010 ccm) AMG-versjon av den tidligere motoren, som nå leverte 550 hk. Bilen kan akselerere fra 0-100 km/t på 3,7 sekunder og til 161 km/t på 9,5 sekunder. Bilen er 10 kilo lettere enn den vanlige Zonda C12. Toppfarten er 354 km/t i coupé-utgaven og 346 km/t i cabriolet-utgaven. Bilens pris var 350 000 amerikanske dollar.
C12 S har i forhold til forgjengeren en oppgradert front og spoilere bak for økt aerodynamikk. Dessuten fikk den nye lykter, og et nytt eksosanlegg. Femten eksemplarer ble produsert.
2002 Zonda C12 S 7.3
En cabrioletutgave blir også produsert, i et maksimalt antall på 40 eksemplarer. Frem til 2005 hadde ni cabrioletutgaver blitt bygget. Ifølge magasinet Road & Track hadde tre eksemplarer til blitt bygget frem til juni 2005, men det er uklart om dette var cabriolet- eller coupé-utgaver. Magasinet Motor Trend rapporterte i januar 2006 at 60 eksemplarer av Zonda hadde blitt bygget, fordelt på alle modeller.
2003 Zonda GR
Utviklingen av Zonda GR startet i desember 2002. Zonda var på dette tidspunktet nesten fire år gammel, men hadde ennå ikke deltatt i motorsport i særlig grad. Tom Weickardt, eieren av American Viperacing, Toine Hezemans, eier av Carsport Holland og Paul Kumpen, eier av GLPK, stiftet et nytt selskap, Carsport Zonda, som skulle bygge en løpsversjon av bilen. De sikret seg eksklusive rettigheter til å utvikle, bygge og selge løpsversjoner av Zonda fra Horacio Pagani, og det første GR-eksemplaret ble ferdigstilt i Carsports lokaler i Modena få måneder senere.
Zonda GR er basert på Zonda C12 S. Den ble bygget på det samme karbonfiberchassiset, med en rørramme foran og bak. Karosseriet ble modifisert med diffusere foran og bak og luftkanaler for økt aerodynamikk. Bilen var 2 meter bred, og oppfyller dermed FIA og ACO-regler. Bilens vekt ble redusert til 1 100 kg, og et nytt understell ble utviklet. Nye felger og bremser ble også utviklet. Motoren ble utstyrt med en større radiator, og både motor og girkasse fikk nye oljekjølere.
Ytelsene i Zonda GR er betraktelig høyere enn i gateversjonen. Bilen går fra 0-100 km/t på 3,3 sekunder, og motoren leverer omkring 600 hk ved 5 800 o/min og et dreiemoment på 786 Nm ved 4 300 o/min. De økte kreftene sørget for at bilen fikk en toppfart på 346 km/t.
C12 S Monza
Zonda C12 S Monza debuterte på bilutstillingen i Paris i 2004, og var en baneversjon av Zonda til privat bruk. Den har hentet inspirasjon fra Zonda GR, og har blant annet fått forbedret kjøling og økte krefter til 637 hk. Aerodynamikken er forbedret ved hjelp av en ny diffuser foran og en ny vinge, noe som sørger for økt toppfart. Bilen er lettere enn C12 S, og har sidevinduer i polykarbonat og eksosanlegg uten lyddemper. Interiøret har andre pedaler, ratt og seter, og veltebur som standard. Større bremser og et stivere understell sørger for økte ytelser, og et brannslukningsapparat er montert for økt sikkerhet.
2005 Zonda F (C12 F)
Zonda C12 F debuterte på bilutstillingen i Genève i 2005. Det er den dyreste modellen fra Pagani hittil, og den deler en rekke komponenter fra sine forgjengere, inkludert den 7,3 liter store V12-motoren. Ytelsene er økt til 602 hk, og modellen er også tilgjengelig i en spesiell Clubsport-utgave som leverer 683 hk. Produsenten lover en 0-100 km/t-tid på 3,0 sekunder og en toppfart på over 350 km/t. Produksjonen vil bli begrenset til 25 eksemplarer.
Zonda F er oppkalt etter Formel 1-føreren Juan Manuel Fangio, og har nye hovedlykter, et oppgradert design som forbedrer bilens aerodynamikk og nye sidespeil. Videre har modellen nye bremser, et nytt luftinnsug i aluminium og en redesignet krasjsone som øker stivheten og reduserer vekten.
Zonda Roadster F
Zonda Roadster F debuterte på bilutstillingen i Genève i 2006. Den er svært lik coupé-utgaven, men er utstyrt med et avtagbart tak i karbonfiber. Produksjonen vil bli begrenset til 25 eksemplarer.
Paul-Werner Hozzel
Paul-Werner Hozzel (født 16. oktober 1910 i Hamburg, død 7. januar 1997 i Karlsruhe) var en tysk Luftwaffe-pilot og militær leder i Bundeswehr.
Under andre verdenskrig ble han den 8. mai 1940 den første Stuka-piloten til å bli tildelt «Jernkorsets ridderkors». Den 14. april 1943 ble han tildelt «Jernkorsets ridderkors med eikeløv».
Paul-Werner Hozzel deltok også ved den tyske invasjonen av Norge, der han blant annet var med på bombingen av Oscarsborg festning.
Kanalen gjennom Walcheren
Kanalen gjennom Walcheren er en konstruert vannvei som deler halvøyen Walcheren i den nederlandske provinsen Zeeland i to. Den forbinder Vlissingen ved Westerschelde med Veere ved Veerse Meer med hverandre. Kanalen ble anlagt 1870–1873 og spilte en rolle i Middelburgs økonomiske gjenoppblomstring.
Denne kanalen og kanalen gjennom Zuid-Beveland ble anlagt samtidig med den delen av jernbanelinjen mellom Roosendaal og Vlissingen som ligger på Walcheren. Da jernbanesporet ble anlagt, ble Sloe blokkert av Sloedemningen og kunne dermed ikke lenger brukes som seilingsrute. Fra belgisk side ble det da gjort klart hvor viktig det var å få nord-sør forbindelser fra Westerschelde til Veerse Meer og Oosterschelde. Kanalen følger delvis traséen som den gamle kanalen (fra 1817) til Middelburgs havn fulgte, og samtidig ble det anlagt to havner og en sluse inne på halvøyen, og en havn ved kysten.
Kanalen gjennom Walcheren har etterhvert blitt mindre viktig for transport, mens den har blitt viktigere for turisme og lystbåter. Mellom Middelburg og Veere bryter en sidekanal, Arnekanalen, av til Arnemuiden og Nieuw- en Sint Joosland.
Arhinia
Arhinia er en tilstand som betyr bortfall/uteblivelse av nese. Tilstanden deles opp i to grupper; Congenital og Acquired Arhinia. Tilstanden er så sjelden, særlig congenital, at det sannsynligvis ikke finnes mer enn 30 dokumenterte tilfeller i litteraturen på verdensbasis.
Congenital Arhinia
Congenital Arhinia betyr medfødt uteblivelse av nese. Det vil si at fosteret ikke har utviklet nese og luftveier i nesen, eller neseluftveier er for små og trange til at barnet kan puste selv. Ytre nese finnes ikke, eller kan være bare delvis synlig. Noen tilfeller finnes nesetippen, men ikke åpne nesebor (kun nesegroper). Det er altså grader av tilstanden. Barn som blir født med denne tilstanden kan overleve dersom det får tilstrekkelig hjelp fra første stund. Derfor er det svært viktig at barnelege står klar med utstyr til å hjelpe barnet med å puste straks det er født. Barnet kan trenge tracheostomi og mating gjennom PEG-sonde (i magen). Ettersom barnet ikke kan puste gjennom nesen, kan det få store problemer med svelging og sutting. Barnet kan derimot lære seg å puste med munnen etterhvert som det vokser opp (nyfødte er nesepustere hele det første året).
Diagnosen kan stilles i svangerskapet, men sikker diagnose kan ikke være absolutt før etter 29. svangerskapsuke. Det sjekkes nøye om det er gjennomstrømming av luft via nesebor.
Diagnosen kan også forveksles med små neser. Barn med afrikansk og asiatisk avstamming kan også ofte ha små neser med liten eller ingen betydelig neserygg (nesebein), og kan dermed forveksles med arhiniapasienter hvis ytre nese er bitteliten.
Acquired Arhinia
Acquired Arhinia betyr tilegnet bortfall av nese. Tilstanden er vanligvis et resultat av skade eller sykdom. Eksempler kan være brann, kreft osv. Ved acquired arhinia kan indre nese og luftveier fungere dersom disse ikke er skadet som følge av skade/sykdom.
Suosjavrre kapell
Byggverket er i tømmer og har 75 plasser. Kapellet ble reist i samarbeid mellom Norges Samemisjon og Karasjok og Kautokeino kommuner.
Adkomst til stedet er via Rv92.
Ola Teigen (1937–1970)
Ola Teigen (født 11. februar 1937 i Ankenes, Nordland, død 28. juli 1970 i Trondheim) var en norsk journalist og politiker (Ap). For ettertiden er Teigen mest kjent for avsløringen av at AUF indirekte mottok midler fra CIA, hvilket førte til at Teigen trakk seg og en mer radikal fraksjon i AUF fikk makten. Høsten 2016 offentliggjorde Dagbladet tidligere ukjente opplysninger om spillet og konfliktene som førte til Ola Teigens fall. Stasi og KGB, som kjente til CIAs finansiering av en radikal studentorganisasjon, med bånd til AUF, ga materialet til Per Olav Marcussen, som sammen med Jan Otto Hauge, fikk opplysningene publisert i Dagbladet.
Bakgrunn
Han var sønn av stasjonsmester Petter Teigen og Ingrid Anette Teigen i Narvik. Han var mag.art. i statsvitenskap fra 1963. Han var faglig medarbeider ved Arbeidernes Pressekontor frem til 1969, da han ble ansatt i Arbeider-Avisa i Trondheim.
Teigen var medlem av Oslo bystyre og skolestyre 1964–1967. Han var Arbeiderpartiets 1. vararepresentant til Stortinget fra Nordland 1965–1969 og møtte i til sammen 346 dager i nasjonalforsamlingen. Teigen var medlem av sentralstyret i AUF fra 1961 og formann 1964–1969. Han var formann i IUSYs kontrollkomité.
Han er for ettertiden mest kjent for avsløringene om at AUF indirekte mottok penger fra den amerikanske etterretningsorganisasjonen CIA. Saken ble publisert i en artikkel i avisen Dagbladet, skrevet anonymt av de to radikale AUFerne Jan Otto Hauge og Per Olav Marcussen. Marcussen var på det tidspunktet vervet av den sovjetiske etterretningsorganisasjonen KGB og gjorde betalte oppdrag for dem. Artikkelen i Dagbladet vakte stor oppsikt og bidro til å forandre den interne maktbalansen i AUF til de radikale NATO-motstandernes favør. Selv om overføringene av midler fra CIA til IUSY hadde pågått over flere år, var det Teigen som fikk ansvaret. I 1969 ble den sittende ledelsen avsatt på et ekstraordinært landsmøte, og ikke lenge etter begikk Teigen, som lenge hadde slitt med psykiske problemer, selvmord.
Pål Bang-Hansens film Kronprinsen fra 1979 er inspirert av Ola Teigens skjebne.
Jennifer Aniston
Jennifer Joanna Aniston (født ) er en amerikansk film- og TV-skuespiller. Hun er mest kjent for å spille rollen Rachel Green i komedien Venner for livet, en rolle som hun vant fem Emmy Awards for, og én Golden Globe Award. Hun har hatt hovedrollen i flere Hollywood-filmer, og de fleste av hennes filmroller har vært i komedier som Bruce Almighty, Office Space og de romantiske komediene Og så kom Polly og The Break-Up. Hun har også dukket opp i andre sjangrer, for eksempel krimserier, thrillere og dramaserier.
Oppvekst
Jennifer Aniston ble født i Sherman Oaks i Los Angeles i California, og vokste opp i New York. Hun er datter av skuespillerne John Aniston og Nancy Dow. Anistons far var gresk, født Yannis Anastassakis på øya Kreta i Hellas, mens moren var født i New York av engelsk og skotsk avstamming. Aniston har to halvbrødre: John Melick, og den yngre broren Alex Aniston. Anistons gudfar var Telly Savalas, farens beste venn. Jennifers far har fremstått i mange såpeoperaer, blant annet I gode og onde dager og Love of Life.
Karriere
Aniston flyttet til Hollywood og fikk sin første TV-rolle i 1990. Deretter dukket hun opp i to mislykkede TV-komedier, The Edge og Muddling. Etter de mislykkede TV-seriene bestemte hun seg for å ta en liten pause, men det tok ikke lang tid før hun havnet på en audition til komedien Venner for livet. Produsenten av showet ville egentlig ha Aniston inn i rollen som Monica Geller, men Aniston overtalte produsenten til å få rollen som Rachel Green. Hun fikk rollen i showet og spilte figuren helt til showet ble avsluttet i 2004.
Aniston gjorde et kjempeinntrykk, ikke bare i USA, men også i store deler av Europa. Programmet Venner for livet var ansett som vellykket, og flere fikk troen på Aniston. Sammen med hennes felles Friends-stjerner fikk de mange fans. Aniston fikk en lønn på en million dollar per episode hun spilte inn i den siste sesongen av Venner for livet, og hun fikk også Fem Emmy nominasjoner.
I 1994 ble hun, sammen med hennes felles Friends-stjerne Matthew Perry, invitert til å lage en 30-minutters skrytefilm av det nye operativsystemet Windows 95. Senere fikk hun kritisk applaus for sine opptredener i Mannen i mitt liv, en komediedrama om en jente som faller for en homofil mann.
I tillegg til sin karriere som TV-skuespiller, har Aniston hatt en vellykket film-karriere. Hennes største suksess hittil var i filmen Bruce Almighty, hvor hun spilte kjæresten til Jim Carrey. Deretter fikk Aniston hovedrolle i komedien Og så kom Polly.
Anistons liv
Jennifer Aniston giftet seg med Brad Pitt den 29. juli 2000 i et overdådig bryllup. Men da Pitt viste seg uten Aniston på premieren til filmen Ocean's Twelve gikk det rykter om at ekteskapet gikk dårlig. I begynnelsen av januar 2005 ble paret sett på ferie i Karibien med hennes venninne Courteney Cox, som spilte Monica i Venner for livet, og hennes mann, skuespilleren David Arquette. Senere samme året ble det offentliggjort en separasjon mellom Aniston og Pitt.
Rykter om at Pitt var forelsket i skuespiller Angelina Jolie begynte da Pitt begynte å skryte av filmen Mr. & Mrs. Smith. Pitt og Jolie benektet begge et forhold. Mediarapporter spekulerte på at separasjonen skyldtes at Aniston ikke ville ha barn; T-skjorter ble solgt etter separasjonen med setningen: «Jeg vil ikke ha barnet, Brad!». Aniston benektet at dette var årsaken til deres separasjon. I et intervju med Access Hollywood uttalte Aniston: «Jeg har aldri i mitt liv sagt at jeg ikke vil ha barn… Jeg har alltid ønsket meg å få barn, og jeg ville aldri ha gitt opp den opplevelsen til fordel for karrieren.»
Nyiri
Nyiri, også kalt  Nyika eller Tarudesert, er en ørken i Sør-Kenya. Den ligger øst for Magadisjøen og mellom Amboseli, Tsavo West og Nairobi nasjonalpark. Store deler av Kajiadodistriktets landområde består av Nyiriørkenen. Dens tørrhet er forårsaket av regnskyggen fra Kilimanjaro.
Pirkko Määttä
Pirkko Määttä (født 7. mars 1959 i Kuusamo) er en tidligere finsk langrennsløper som konkurrerte fra 1982 til 1995. Hun vant to olympiske bronsemedaljer på 4 x 5 km stafett (i Sarajevo 1984 og Calgary 1988).
Platz der Luftbrücke undergrunnsstasjon
Platz der Luftbrücke undergrunnsstasjon er en undergrunnsstasjon på Berlins undergrunnsbanenettverk. Platz der Luftbrücke er på linjen U6.
Pirkko Määttä
Määttä vant en medalje av hver valør under VM 1989: Gull på 4 x 5 km, sølv på 10 km klassisk og bronse på 15 km.
Platz der Luftbrücke undergrunnsstasjon
Stasjonen ble åpnet 14. februar 1926 under navnet Kreuzberg. I 1937 fikk den navnet Flughafen (flyplass) på grunn av nærheten til Tempelhof lufthavn. I 1975 fikk den dagens navn som minne om Berlin-luftbroen etter andre verdenskrig.
Rødberg stasjon
Rødberg stasjon er en nedlagt jernbanestasjon på Numedalsbanen ved tettstedet Rødberg i Nore og Uvdal kommune i Buskerud. Rødberg var endestasjon for banen og ble åpnet som en stasjon betjent for ekspedering av tog, reisende og gods den 20. november 1927 sammen med resten av Numedalsbanen. Ekspedisjonsbygningen var opprinnelig en forretningsgård for Nore kraftanlegg, et anlegg som også var grunnlaget for at banen ble bygget i første omgang.
All trafikk ble vedtatt nedlagt på Numedalsbanen mellom Rollag stasjon og nordover mot endestasjonen Rødberg stasjon ved årsskiftet 1988/1989, noe som førte til en nedleggelse av Rødberg. Rødberg stasjon ligger 192,21 kilometer fra Oslo S og om lag 371 meter over havet. Stasjonen var alltid betjent av togekspeditør. På Rødberg finnes for øvrig også lokstall og svingskive.
Tempelhof
Tempelhof er ortsteil i Berlins bydel Tempelhof-Schöneberg. Inntil 2001 var Tempelhof en selvstendig bydel. Tempelhof lufthavn ligger her.
Anne Gro Olafsen
Anne Gro Olafsen (født 7. mars 1958) er en norsk politiker for Høyre i Sandefjord. Hun har vært vararepresentant til Stortinget fra Vestfold fra 2005.
Olafsen har vært medlem av Sandefjord bystyre fra 1999. Hun er utdanna bedriftsøkonom.
Hun ble i 2011 styreleder i SpareBank 1 Buskerud-Vestfold, og har også en rekke andre styreverv.
Valjok kirke
Kirken hadde tidlegere status som kapell. Det vesle bygget ble ført opp i årene 1931–32 etter tegninger laget av arkitekt Harald Sund. John Isaksen fra Karasjok var byggmester. Fargevalgene og utsmykkingene inni kirken er tydelig samiske, noe som ellers er ukjent i norske kirker før bygg fra helt ny tid.
Limenitidini
Limenitidini er en gruppe av sommerfugler som tilhører underfamilien Limenitidinae i den store familien flikvinger (Nymphalidae). Gruppen består for det meste av store, kraftige arter. De er gode flygere og seiler gjerne på stive vinger. De fleste av artene er tropiske, bare slekten Limenitis finnes i de nordlige områdene. I Norge finnes arten ospesommerfugl (Limenitis populi).
Utseende
Middelsstore til store (vingespenn 35 – 110 mm), robuste sommerfugler med ganske store vinger. Vingene er vanligvis mørkebrune med lyse bånd eller flekker, ofte med et visst metallisk skimmer. Kroppen er slank til ganske kraftig, antennene er rundt halvparten så lange som forvingene. Forvingene er avrundet trekantede og forholdsvis smale. Vingenes ytterkant er vanligvis bølgete. Bakvingene er forholdsvis store, gjerne avrundet kvadratiske på form. Vingenes underside har et mønster som ligner oversidens, men grunnfargen er lysere, ofte brunrød. Larvene er nakne, med flere fingeraktige utvekster.
Levevis
Larvene lever for det meste på busker og løvtrær. Limenitidinae er først og fremst skogsinsekter, og de voksne sommerfuglene holder deg mest mellom trekronene. De er gode flygere og har en karakteristisk flukt der de veksler mellom kjappe vingeslag og seilflukt med utstrakte vinger. Disse sommerfuglene er ikke av de ivrigste blomsterbesøkerne, derimot kommer de ofte ned til bakken for å drikke fra sølepytter. Mange Liminitidini etterligner giftige sommerfugler av andre grupper, særlig monarksommerfugler (Danaini). Et kjent eksempel er det nordamerikanske arten falsk monark (Limenitis archippus), som er en meget god kopi av den giftige monarksommerfuglen (Danaus plexippus). Den falske monarken kan skilles fra den ekte på at den jamtover er en tanke mindre, og på at den har et ekstra, tynt, svart tverrbånd i bakvingene. Det viser seg at den falske monarken også er nokså giftig, så det er sannsynlig at begge artene drar fordel av at de ligner hverandre – en fugl som har forsøkt å spise den ene vil senere unngå begge to.
Bodhrán
Bodhrán (fra mellomirsk: bodarán, «tromme»; uttales «bå-rann», lydskrift: /ˈbɔːrɑːn/ eller /ˈbaʊrɑːn/; i flertall: bodhráns eller bodhráin) er det irske navnet på et irsk håndholdt slagverkinstrument eller tromme. Bodhrán er en såkalt rammetromme. Den består av et skinn (i Irland brukes det nesten utelukkende geite- eller fåreskinn) spent over en rund trekonstruksjon. Den mest populære måten å spille instrumentet på er med en såkalt «beater» eller «tipper», som er en slags trommestikke som forekommer i alle slags varianter og former. Det hender også at man spiller på instrumentet med bare hendene.
Bodhrán varierer fra 25 til 65 cm i diameter, med de fleste tromler som måler 35–45 cm. Sidene på trommelen er 9–20 cm dype. Et geiteskinnshode er festet til den ene siden (syntetiske huder eller andre dyreskinn brukes noen ganger). Den andre siden er åpen slik at den ene hånden kan plasseres mot innsiden av trommehodet for å kontrollere tonehøyde og klang.
Den irske komponisten Seán Ó Riada (1931–1971) erklærte bodhránen for å være den stedegne trommen til de gamle kelterne, og spekulerte i at den muligens opprinnelig ble brukt til drøfting av korn eller å tvinne ull, og fikk med en musikalsk historie som gikk forut kristendommen innføring på 400-tallet. Det var antagelig hjemmehørende i sørvestlige Irland.
Opprinnelig brukte man instrumentet hovedsakelig i seremonielle sammenhenger, men fra midten av 1900-tallet har det fått en mer akkompagnerende rolle i irsk folkemusikk, først og fremst i dansemelodier.
Instrumentet finnes over hele nordkalotten. I Norge er tilsvarende instrumentet kjent som runebomme.
Podbielskiallee undergrunnsstasjon
Podbielskiallee undergrunnsstasjon er en undergrunnsstasjon på Berlins undergrunnsbanenettverk. Podbielskiallee er på linjen U3.
Gaten som stasjonen har navnet sitt fra er oppkalt etter den prøyssiske innenriksministeren Victor von Podbielski (1844–1916) som var sønn av Eugen Anton Theophil von Podbielski.
Fylkesvei 5216
Fylkesvei 5216 går mellom Bjørndalsøyra og Håkonsvern i Bergen. Sammen med Fv558 danner den en ringvei.
Frem til 2019 hadde veien betegnelsen fylkesvei 197 (Hordaland).
Rwanda under Sommer-OL 1988
Rwanda under Sommer-OL 1988. Seks sportsutøvere, tre menn og tre kvinner fra Rwanda deltok i friidrett under Sommer-OL 1988 i Seoul. Det var andre gangen som Rwanda deltok i et sommer-OL, de vant ingen medaljer.
Leonardo Boff
Leonardo Boff (født 14. desember 1938 i Concordia i Santa Catarina i Brasil) er en katolsk teolog og tidligere prest. Han regnes som en av de viktigste representantene for den teologiske retningen kjent som frigjøringsteologi.
Bakgrunn
Boff ble født som sønn av italienske innvandrere, og trådte inn i fransiskanerordenen i 1959. Han studerte filosofi i Curitiba og teologi i Petrópolis i Rio de Janeiro, under Bonaventura Kloppenburg og Konstantin Koser.
Prest
Han ble presteviet i 1964. Deretter studerte han videre teologi i München, bl.a. under Karl Rahner. I 1970 tok han doktorgraden, en av hans to veiledere var Joseph Ratzinger, den nåværende pave Benedikt XVI. Avhandlingen hadde tittelen Die Kirche als Sakrament im Horizont der Welterfahrung, og ble siden også utgitt som bok.
Boff ble så utnevnt til professor i systematisk teologi ved Instituto Teológico Franciscano i Petrópolis. Han var også gjesteprofessor ved universitetene i Lisboa, Salamanca, Harvard, Basel og Heidelberg.
Han var dessuten virksom som forfatter og redaktør av teologisk fagtidsskrifter, og medlem av den brasilianske bispekonferansens teologkommisjon, ordenskonferanse og av den latinamerikanske ordensfolkkonferansen. I løpet av sitt akademiske virke mottak han flere utmerkelser.
I 1985 fikk Boff tale- og læreforbud av Den romerske kurie. Bakgrunnen var spesielt en bok han hadde skrevet hvor han forfektet frigjøringsteologiske synspunkter som av Den katolske kirke ble fordømt som kirkefiendtlig. Hans tidligere veileder Kloppenburg anklaget ham offentlig for heresi. Han benyttet denne tiden til å skrive flere bøker som sammenfattet hans synspunkter innen kristologi, ekklesiologi og sakramentslære.
Laisert teolog
I 1992 var det klart at nye restriksjoner var aktuelt, og han valgte å frivillig oppgi prestegjerningen for å konsentrere seg om sitt virke som kirkekritisk teolog, og innen politiske bevegelser i Brasil.
I 1993 ble han professor i etikk og teologi i Rio de Janeiro.
Boff mottok Right Livelihood Award i 2001.
Koroljov
Koroljov kan vise til:
Kobberpraktbille
Kobberpraktbille (Dicerca moesta) er en nokså stor bille som tilhører familien praktbiller (Buprestidae). Arten finnes i Norge.
Utseende
En middelsstor (ca. 15 mm), mørk praktbille, som vanlig for slekten Dicerca er dekkvingene trukket ut til "frakkeskjøter" bak, men ikke så utpreget som hos noen av de andre artene i slekten. Antennene er nesten så lange som hodet og pronotum til sammen. Pronotum er stort, med framskytende forhjørner og sterkt rundede sider. Det er svært tett punktert bortsett fra fire blanke lengdestriper. Dekkvingene er også tett punkterte bortsett fra et område foran i midten som er sparsomt punktert og blankt. Beina er mørke.
Levevis
Larvene utvikler seg i død ved av gran og furu. Den er listet som Sårbar (VU) i Norsk rødliste for arter fra 2015 og 2021.
Utbredelse
Arten er utbredt i Europa, unntatt på De britiske øyer. Den mangler også i den østligste, europeiske delen av Russland men kommer igjen i det nordlige Asia.
Kunståret 1483
Kunståret 1483 er en oversikt over hendelser, fødte og avdøde kunstnerpersonligheter i 1483.
Dødsfall
...
Referanser
1483 in art
Norsk skogssvin
Norsk skogssvin er ikke en griserase, men en slaktegris krysset fram fra oppdrettet villsvin og norsk landsvin. Sluttproduktet blir feilaktig markedsført som «skogssvin» av norske oppdrettere og kjøkken, men skogssvin er rettmessig benevnelsen på tre distinkte ville svinearter i slekten Hylochoerus.
Norsk skogssvin sto på menyen under OL på Lillehammer i 1994. Den gir et velsmakende kjøtt med viltpreg. Grisene er meget hardføre og kan gå ute hele året. De kan bli omkring 90 cm i skulderhøyde og vekten kan komme opp i nærmere 200 kg. Den har et lengre snuteparti enn vanlig tamgris og utvikler dessuten langt kraftigere, mørk pels. Ungene er stripet når de er små.
Mojkovac
Mojkovac (serbisk: Мојковац) er en by og kommune i det nordøstre Montenegro, 80 km sørvest for Bijelo Polje. Byen har 4 120 innbyggere (2003), mens kommunen har en befolkning på 10 066. Folketallet har falt siden 1990. Av befolkningen er 55 % montenegrinere, 41 % er serbere og 0,3 % er muslimer.
Navnet kommer av serbisk moj kovani novac, på norsk: Min smidde daler, og henviser til 1100-tallet i serbisk historie da det ble smidd og preget mynt i Mojkovac.
Det er femten autonome landsbyer i kommunen: Lepenac, Zari, Mojkovac-Stadt, Podbisce, Polja, Bistrica, Bjelojevici, Bojna njiva, Brskovo, Gojakovici, Dobrilovina, Proscenje, Stefanovac, Ulosevina, og Stitarica.
Mojkovac ligger ved elven Tara der denne svinger vestover. Øst for byen starter Biogradska Gora nasjonalpark, og vest for byen lengre nede i Taradalen starter Durmitor nasjonalpark. Noen kilometer nedenfor byen går elven inn i Tarakløften, som er nest størst i verden etter Grand Canyon i USA.
Byen kjennes allerede fra midten av 1200-tallet under den serbiske staten Raška. I slaget ved Mojkovac i 1916 beseiret Montenegro de tallemssig overlegne østerrikske styrkene i den første verdenskrig. Klosteret Sveti Gjorge (St. Georg) fra 1592 er det viktigste historiske minnesmerket og turistmål.
Byen ligger på jernbanen mellom Beograd og Bar, og på hovedveien (E-65, E-80) mellom Podgorica og Serbia. Det er 90 km til Podgorica og 380 km til Beograd.
Håndballklubben RK Brskovo Mojkovac spiller i montenegrinsk eliteserie.
Çankırı (provins)
Provinsen ligger nord i de sentrale delene av Tyrkia og grenser til provinsene Ankara, Çorum, Kırıkkale, Bolu, Kastamonu og Karabük.
Distrikter
Provinsen Çankırı består av tolv distrikter:
Peter Lindgren
Peter Lindgren (født 13. desember 1915 på Lidingö kommun, død 30. mai 1981 i Stockholm) var en svensk skuespiller. Han har deltatt i over 60 svenske filmer. I Norge er han mest kjent for å ha hatt hovedrollen i To mistenkelige personer.
Lindgren var faren til skuespilleren Monica Nielsen.
Vestfoldlisten mot bomringer
Vestfoldlisten mot bomringer er ei politisk gruppering som stilte til valg ved fylkestingsvalget i Vestfold i 2003 og i 2007.
Toppkandidater var henholdsvis Svein Aage Dahl og Erik W. Falck.
Ved valget i 2003 fikk lista 4,5 prosent av stemmene og to representanter på fylkestinget. I 2007 blei resultatet 1,6 prosent og ingen mandater.
Rongorongo
Rundt midten av 1800-tallet oppdaget europeere på Påskeøya trestykker med innrissede, hieroglyf-liknende billedtegn i tette rader. Ingen innfødte skal da ha kunnet lese innskriftene, men enkelte sa de kjente til meningsinnholdet i noen av dem.
Forskere og andre har forgjeves forsøkt å avkode tegnene mange ganger siden. Teoriene er flere og tolkningene omstridt. Tegnene kan ha blitt brukt til å skrive det austronesiske og malayopolynesiske språket rapanui. Rongorongo kan også være en «protoskrift», et tidlig system med en blanding av lydtegn, symboler og dekor som hjelp til å huske. Noen mener dessuten at rongorongo kan være ett av svært få eksempler på skrift som har oppstått som en original oppfinnelse uavhengig av påvirkning fra andre kulturer.
I rongorongo-systemet er det registrert over 14 000 forskjellige glyfer.
Eftf.
Eftf. (forkortelse for «efterfølgere») var tidligere et vanlig navneledd i firmanavn i Danmark og Norge. For selskap som ikke skilte mellom innehaveren av et firma og selve forretningsvirksomheten, var det vanlig at firmaet var navngitt etter navnet på innehaveren. «Eftf.» ble lagt til firmanavnet når innehaverens arvinger overtok. Et tilsvarende navneledd kan være og sønn(er), eller engelskspråklige varianter som «& Son(s)» (eller mer sjelden, «Daughter(s)»).
Fylkesvei 5212
Fylkesvei 5212 går mellom Stølavatn og Drotningsvik i Bergen.
Frem til 2019 hadde veien betegnelsen fylkesvei 195 (Hordaland).
Gudene må være gale
Gudene må være gale (originaltittel: The Gods Must Be Crazy) er en sørafrikansk-botswansk filmkomedie fra 1980, skrevet og regissert av Jamie Uys. Handlingen som foregår i Botswana og Sør-Afrika, og forteller historien om Xi, en buskmann fra Kalahariørkenen (spilt av den namibiske bonden N!xau). Stammen hans har ingen kjennskap til den moderne verden utenfor. Funnet av en tom colaflaske fører til en rekke komplikasjoner i det lille samfunnet.
Filmen fikk én offisiell oppfølger (Gudene må være gale 2) og tre uoffisielle som ble innspilt i Hongkong.
Filmen ble en stor internasjonal publikumssuksess og hadde (per april 1985) innbakt over 90 millioner dollar på verdensbasis (Av dette over $40 millioner i Japan og over $11 millioner i USA). Den gikk på kino i USA til våren 1986 og hadde da innbrakte $30 millioner.
Handling
Xi og hans San-stamme lever lykkelig i Kalahari-ørkenen, langt vekk fra den industrielle sivilisasjonen. En dag blir en Coca-Cola-flaske kastet fra et fly, og den faller mot jorden. Folket tror i begynnelsen at flasken er en gave fra deres Guder, akkurat som de tror at alle planter og dyr er. Men flasken forårsaker også problemer innad i stammen. Xi bestemmer seg for en pilegrimsreise til kanten av verden, og kvitte seg med objektet.
Underveis møter Xi en biolog, Andrew Steyn, og hans assistent M'pudi, Kate Thompson, en kvinne som sa opp jobben som journalist i Johannesburg for å begynne som lærer. Men en gerilja ledet av Sam Boga blir forfulgt av myndighetene etter et mislykket attentat. Steyn får til oppgave å bringe Kate til en landsby hvor hun skal undervise. En dag ser Xi en flokk geiter, og skyter en av dem med en pil, og planlegger å spise den. Men han blir arrestert, og dømt til fengsel. Steyn, M'pudi og Xi må også håndtere problemer med geriljaen.
János Mogyorósy-Klencs
János Mogyorósy-Klencs (født 31. mars 1922, død 22. juli 1997) var en ungarsk turner. Han representerte turnforeningen Debreceni Postás Sportegyesület.
Etternavnet hans skrives litt ulikt i forskjellige kilder, noen steder Mogyorósi-Klencs, og i den offisielle sluttrapporten fra OL står han som Mogyorossy Klencs.
Han vant tre medaljer i turn under Sommer-OL 1948 i London; sølv i frittstående, bak landsmannen Ferenc Pataki, bronse i hopp på langs og bronse i lagkonkurransen. Sammenlagt kom han på 27.-plass individuelt.
Han deltok også i turn under Sommer-OL 1952, men fikk da ingen medaljer. Det ungarske laget kom på 6.-plass i lagkonkurransen, og hans beste individuelle resultat var 9.-plass i hopp.
Kautokeino kirke
Bygget av Sverige i 1701, brent av tyske styrker i 1944, gjenreist 1958.
Adkomst til stedet som er et velkjent turistmål er via fylkesvei 7976 og E45.